Łéngua gałisiana

El gałisian o anca galego (dal nome nativo galego) el ze na lengua romanza.

La provien dal latin e da l'antigo gałàego-portogheze, e la xe nasesta inte la banda ovest de la provinsa romana de Gallaecia che la ciapava el teritorio de la Gałìsia atual, el nord del Portogało e teritori arente a est. Chel'altra lengua nasesta inte sto teritorio la xe la lengua łionéze, relativamente arente al gałisian.

Sècoli XIX e XX

A la fin del XIX sècoło se verìfega el movimento łiterario conosuo come Rexurdimento, grasie al cuałe, par via de autori come Rosalía de Castro, Curros Enríquez, Valentín Lamas Carvajal o Eduardo Pondal, el galisian el deventa na łéngua łiteraria, anca se squaxi soło doparà inte la poexia. Inte i primi ani del XX sècoło el scumisia a èsar doparà inte i comisi dai partii del nasionałismo galisian. Inte el 1906 xe sta fondà la Real Academia Gallega, istitusion incaricà de la protesion e de la difuxion de l'idioma. 

 Łéngua co-ofisiałe

Inte el Statuto de Autonomia del 1936 el galisian el vien reconosuo come łéngua co-ofisiałe, insieme al castełan. In dogni modo, dopo la Guera Siviłe vien un periodo che fa sì che inte i ani quaranta squaxi tuta la łiteratura galisiana la vegna scrita da Amèrica. Tutavia, durante i ani setanta ghe xe un inportante canbiamento, e dal 1978 el galisian el vien reconosuo come ofisiałe in Galisia da la Costitusion Spagnoła e dal Statuto de Autonomia del 1981.

Al dì de oncò, l'uso del galisian rispeto al castełan el xe de magioransa inte łe zone rurałi, mentre el xe minor inte łe grandi sità, par via de l'influensa del castełan. Nonostante duto, drio el studio più reçente su łe abitudini łenguìsteghe de la popołasion galisiana, el vien doparà da sirca l'otanta par sento de la xente, e par un censimento del 2001, el pol parlar galisian el 91,04% de la popołasion.

Seben che el sia l'idioma piasè parlà par sentua tra i idiomi propri de łe rejioni spagnołe, el ga manco reconosimento sociałe de, par exenpio, el catałan, che anca sto cua el ga sufrìo połitiche sentrałiste, de seguro parché da la fin de l'Età de Mezo el xe sta identificà dai stessi galisiani come la łéngua dei contadini e dei sèti più basi de la soçietà, come che xe suceso al łionéze, parlar del Regno de León, ma che dopo la ga patìo la represion e l'influensa del castełan. emarginà e identifegà par sècołi come na łéngua rurałe e dei contadini, perdendo el so ròło inte łe istitusion e inte la drita aministrasion, fin a la recuperasion de la fin del XIX sècoło.

Bisogna anca tegner conto che la Galisia la ga risevù pochi imigrati, a difarensa de altre xone de la Spagna con łéngua propia (come la Catałogna, la Comunità Vałensiana, łe Baleari e i Paexi Baschi) che i ga risevù tanti imigrati che i vegniva da rejon de łéngua castełana, i cuałi i ga influensà de brito łe rispetive mape łenguìsteghe. Inte la pràtega, bona parte dei galisianofoni i parla na varietà poco curà de galisian, che la inserise tanti castełanismi de łèsico, fonètega e proxodia, anca se la mantien de łe costrusion e n'esensa propiamente galisiana, anca se inte i anbienti urbani de sołito se parla na vera sgnapa de castełan e galisian ciamà tradisionałmente castrapo.

 Łéngua gałisiana, Łéngua veneta e Łéngue romanze 
 Łéngua łatina  Łéngua gałisiana  Łéngua portogheze  Łéngua spagnoła  Łéngua ocitana  Łéngua siçiłiana  Łéngua łionéze  Łéngua vèneta  Łéngua franseze  Łéngua italiana  Łéngua łombarda  Łéngua arpitana facere  facer  fazer  hacer  far  fari  facere  far  faire  fare  fà  fâre factum  feito  feito  hecho  fach  fattu  feichu  fato  fait  fatto  fat  fêt filius  fillo  filho  hijo  filh  figghiu  fiyu  fiol  fille  figlio  fiö  fily ferrum  ferro  ferro  hierro  fèrre  ferru  ferru  fero  fer  ferro  ferr  fèr fames  fame  fame  hambre  fam  fami  fame  fame  faim  fame  fam  fâm planum  chan  chão  llano  plan  chianu  chanu  pian  plein  piano  pian  pllan pluere  chover  chover  llover  plòure  chioviri  chovere  piòvar  pleuvoir  piovere  piöv  plovêr clavis  chave  chave  llave  clau  chiavi  chave  ciave  clef  chiave  ciav  clâf noctem  noite  noite  noche  nuèch  notti  nueiche  note  nuit  notte  nòt  nuet multum  moito  muito  mucho  molt  muttu  mueitu  molto  beaucoup  molto  molt  tot oculus  ollo  olho  ojo  uèlh  occhiu  güeyu  òcio  oeil  occhio  öcc  uely vetulus  vello  velho  viejo  vièlh  vecchiu  vieyu  vecio  vieux  vecchio  vècc  viely guccius  porco  porco  cerdo  pòrc  porcu  gochu  porseło  cochon  maiale  porscel  pòrc pessulāre  pechar  fechar  cerrar  pessugar  chiùdiri  pechare  serar  fermer  chiudere  serà  cllôre

galego
galego